Bhâsa Tènggèr

Bhâsa Jhâbâ Tènggèr otabâ bhâsa Tènggèr panèka dialèk dâri bhâsa Jhâbâ modern sè èkoca'aghi masyarakat Tènggèr dâri wilayah paghunongan Bromo-Tènggèr bân ma'-semma'na jârèya è Jhâbâ Tèmor.

Masyarakat Tènggèr nyebbhut bhâsana mènangka basa dhuwur (bhâsa attas) otabâ Bhâsa Jhâbâ Tènggèr bân nyebbhut bhâsa Jhâbâ dialèk Jhâbâ Tèmoran (Arekan) mènangka basa ngisor (bhâsa bâbâ), panèka dialèk bhâsa jhâbâ sè èangghuy kalabân masyarakat sè odi' è daèrah è bâbâna bukit Paghunongan Tènggèr. Lakar sakabbhina daèrah kennengngânna masyarakat Jhâbâ Tènggèr bâdâ lebbi tèngghi ètèmbhâng kennengngânna masyarakat Jhâbâ Arekan.

 Nomenklatur 
Dâlem istilah lokal, bhâsa Tènggèr èkennal kalabân Cārabasa Tengger otabâ Piwākyan Tengger. Okara cārabasa mongkèn aropa'aghi okara lakuran dâri istilah Jhâbâ konah uccāraṇa + bhāṣa (asalla dâri istilah Sanskerta), sè artèna "pengungkapan kata", bân istilah piwākyan sè asalla dâri wākya (dâlem bhâsa Jhâbâ konah) andi' artè "pengungkapan suara". Tor, istilah Tengger aruju' ka etnonim, masyarakat asli otabâ pribhumè Paghunongan Tènggèr bân sè semma'na.

 Klasifikasi 
Sacara linguistik, Bhâsa Tènggèr maso' kalompo' mènangka dialèk bhâsa Jhâbâ sè aropa'aghi bhâsa  Melayu-Polinesia panèka toronan dâri rumpun  Austronesia. Bhâsa Jhâbâ Tènggèr panèka toronan dâri bhâsa Jhâbâ jhâman Tengnga, jhughân dialèk bhâsa Jhâbâ modern laènna, tape dialèk Tènggèr andi' pan-bârâmpan okara tor kosakata sè konah.Dwi Astuti Wahyu Nurhayati 2016, hlm. 2

Sacara genealogi, bhâsa Tènggèr panèka rumpun bhâsa Jhâbâ modern macemma Jhâbâ Tèmor bân andi' hubungan serret kalabân rumpun bhâsa Jhâbâ Tèmoran laèn, panèka Rumpun Dialèk Arekan (akadhi Dialèk Gresik, salaènna panèka Dialèk Malang - Sorbhâjâ) bân sè akhèr panèka Using.Peter Cole, Elizabeth Jonczyk, Jason Lilley (1999). "A note on extraction from object position in Javanese languages" [Catatan tentang ekstraksi dari posisi objek dalam bahasa Jawa lainnya]. Toronto Working Papers in Linguistics (dâlem bhâsa Inggris). 16 (2). Toronto.

 Panolèsan 

 Latin 
Bhâsa Jhâbâ Tènggèr (rè-saarè) samangkèn omomma ètolès dâlem tolèsan Latin sè bâdâ 26 horof.
Horof RajâHorof kènè'IPAHorof RajâHorof Kènè'IPAAaNnBbOoCcPpDdQqEeRrFfSsGgTtHhUuIiVvJjWwKkXxLlYyMmZz

 Kosakata 

 Panotor bân panyebbaran 
Panotor otama bhâsa Tènggèr panèka masyarakat ètnis Tènggèr sè sacara mayoritas bisa ètemmoè è Paghunongan Tènggèr bân bun tèmorra polo Jhâbâ, iyâ arèya:

 Kacamadhân Tosari, Kabhupatèn Pasuruan
 Kacamadhân Sukapura, Kacamadhân Sumber, Kabhupatèn Probolinggo
 Dhisa Ngadas, Kacamadhân Poncokusumo, Kabhupatèn Malang
 Dhisa Ranu Pani, Kacamadhân Senduro, Kabhupatèn Lomajhâng

 Sombher-sombher